## Odluku o načinu obračuna, naplate i plaćanja aktivnih i pasivnih kamata Narodne banke Hrvatske

### NN 25/1995 (14.4.1995.), Odluku o načinu obračuna, naplate i plaćanja aktivnih i pasivnih kamata Narodne banke Hrvatske

# NARODNA BANKA HRVATSKE

Na temelju članka 12. i 16 i članka 67. stavka 1. točke
11 Zakona o Narodnoj banci Hrvatske ("Narodne novine" br. 74/92,
26/93, 79/93 i 7/95), Savjet Narodne banke Hrvalske na sjednici održanoj
5 travnja 1995 godine donio je

## ODLUKA

### O NAČINU OBRAČUNA, NAPLATE I PLAČANJA AKTIVNIH I PASIVNIH KAMATA NARODNE BANKE HRVATSKE

I.

Narodna banka Hrvatske obračunava, naplaćuje i plaća
kamate na kredite i druga potraživanja, te na sredstva koja su u njezinom
depozitu, na način utvrđen ovom odlukom.

II.

Na kredite i druga potraživanja, te obveze temeljem deponiranja sredstava
kod Narodne banke Hrvatske - kamate se obračunavaju mjesečno
i to u roku do pet dana nakon isteka mjeseca za prethodni mjesec. Banke
i drugi korisnici obvezni su Narodnoj banci Hrvatske platiti, odnosno naplatit
će od Narodne banke Hrvatske obračunatu kamatu najkasnije
u roku od osam dana nakon isteka mjeseca za prethodni mjesec. Ako je osmi
dan po isteku mjeseca za koji se plaća kamata prema obračunu
neradni dan, rok se pomiče na prvi sljedeći radni dan.

III. Iznimno od točke II. kamatu za nepravilno izdvojenu obveznu
rezervu i posebnu obveznu rezervu na posebnim računima kod Narodne
banke Hrvatske, Narodna banka Hrvatske obračunava pet dana po isteku
razdoblja održavanja obvezne rezerve. Kamata se plaća za sve dane
za koje je stanje izdvojene obvezne rezerve na posebnom računu kod
Narodne banke Hrvatske bilo manje od iznosa koji je bilo potrebno izdvojiti
(uključujući i neradne dane obuhvaćene razdobljem nepropisno
izdvojene obvezne rezerve) Kamatu na neodržanu obveznu rezervu na žiro
računima i u blagajni Narodna banka Hrvatske obračunava pet
dana po isteku radoblja održavanja obvezne rezerve. Kamata se obračunava
na iznos prosječno nedostajućih sredstavs na žiro računima
i u blagajni za zadovoljenje obveze održavanja obvezne rezerve na tim računims
prema propisu o obveznoj rezervi. Na tako izračunati iznos kamata
se obračunava za sve dane razdoblja održavanja obvezne rezerve za
koje se izrađuje obračun (uključujući i neradne
dane). Banke i štedionice dužne su kamatu po obračunu iz stavka
1. i 2. ove točke platiti najkasnije 8 dana nakon isteka razdoblja
održavanja obvezne rezerve. Izuzetno od stavka 1. i 2. ove točke,
ako Narodna banka Hrvatske u postupku kontrole utvrdi nepravilnosti u obračunu
te izdvajanju i održavanju obvezne rezerve za protekla razdoblja održavanja
obvezne rezerve, Narodna banka Hrvatske sastavit će poseban obračun
za plaćanje kamate i to za sva razdoblja za koja su uočene
nepravilnosti.

IV.

Pri mjesečnom obračunu kamate primjenjuje se konformna
stopa za kalendarski broj dana u mjesecu za koji se obračunava kamata.

Na kamatu na kredite i druga potraživanja, te na sredstva koja su u
depozitu Narodne banke Hrvatske, obračunava se kamata po konformnoj
stopi za sve dane do krajnjeg roka za plaćanje kamata.

V.

Na kredite odobrene iz primarne emisije do stupanja na snagu ove odluke,
Narodna banka Hrvatske primjenjivat će način obraćuna
i plaćanja kamate koji je utvrden ugovorom s krajnjim korisnikom
kredita.

VI.

Danom stupanja na snagu ove odluke, prestaje važiti Odluka o načinu
obračuna, naplate i plaćanja aktivnih i pasivnih kamata, te
naknada Narodne banke Hrvatske ("Narodne novine" br. 12/92, 48/92,
60/92 i 73/92).

VII.

Ova odluka stupa na snagu danom objave u "Narodnim novinama",
a primjenjuje se od 1. svibnja 1995. godine.

O. br. 290/95

Zagreb, 5. travnja 1995.

Predsjednik Savjeta Narodne banke Hrvatske

guverner Narodne banke Hrvatske

**dr. Pero Jurković,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 25/1995-540